آمریکانین کالیفورنیا ایالتینده ۶ نفرین اؤلوموندن سوروملو سری قاتیل شبهه‌لی‌سی وسلی براونلی یاخالاندی.
ستوکتون پلیس بؤلومو رئیسی ستنلی مک‌فادن، ۴۳ یاشلی وسلی براونلینین "یئنی قوربان آختارارکن" توتولدوغونو آچیقلادی.
مک‌فادن،
"گؤزتله‌مه قروپوموز شبهه‌لینی تعقیب ائتدی و اونون داورانیش طرزینی ایزله‌دی. اینانیریق کی، اووا چیخمیش‌دی، یئنی بیر اؤلدورمه ایشینده ایدی. یاخالانماسی ایله یئنی بیر جنایتین قارشیسینی آلدیغیمیزدان آرخایینیق" ایفاده‌لرینی ایشلتدی.
پلیس رئیسی، شبهه‌لینین یاخالاندیغی سیرادا اگنینده قارا پالتار، ماسک ایله سلاح اولدوغونا دقت چکدی.
براونلینین ایالتین ستوکتون شهرینده ۸ جولای – ۲۷ سپتامبر تاریخلرینده هئچ بیر تحریک اولمادان گئجه واختی سلاحلا وورولاراق اؤلدوروله‌ن ۶ کیشی جنایتینین فاعلی اولدوغو دوشونولور.
پلیس، گؤزآلتینداکی براونلینین جنایت سوچلاماسییلا چرشنبه آخشامی قاضی قارشیسینا چیخاجاغی بیلگیسینی پایلاشدی.
